Diari Oficial de la Generalitat Valenciana


Sumari del DOGV 8870, del 30-07-2020 (2020/6216)

RESOLUCIÓ de 28 de juliol de 2020 de la direcció de Recursos Humans del Consorci Hospital General Universitari de València (CHGUV), per la qual se suspén la tramitació del procediment selectiu CO/32/2017, pel qual es convoquen tres places de tècnic/a superior no assistencial, grup A/subgrup A1, corresponent a l'oferta d'ocupació pública 2017.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8870

Data del DOGV
:   30-07-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/6216


Data del document
:   28-07-2020

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * concurs administratiu

RESOLUCIÓ de 28 de juliol de 2020 de la direcció de Recursos Humans del Consorci Hospital General Universitari de València (CHGUV), per la qual se suspén la tramitació del procediment selectiu CO/32/2017, pel qual es convoquen tres places de tècnic/a superior no assistencial, grup A/subgrup A1, corresponent a l'oferta d'ocupació pública 2017.  
 [2020/6216]  
Vist el recurs contenciós administratiu interposat per Eva Isabel Barberán Gual i Noemí López Castro, contra la Resolució de data 14 de febrer de 2019, dictada pel Consorci Hospital General Universitari de València, per la qual es desestimen els recursos de reposició interposats contra les resolucions de 27 de novembre de 2018 i 16 de gener de 2019, per les quals es va modificar la composició de les comissions de selecció de les convocatòries CO 32/2017 i CO 33/2017, de 3 places de tècnic/a duperior no assistencial i de 2 places de tècnic/a mitjà/mitjana respectivament, pertanyents a l'oferta d'ocupació pública 2017 d'aquest consorci.  
Vist que, en virtut de sentència núm. 305/220, de data 25 de juny de 2020, dictada pel jutjat contenciós administratiu núm. 10 de València, recaiguda en el procediment abreujat 225/19, s'estima el recurs contenciós administratiu interposat per les recurrents, declarant la seua decisió no ajustada a dret de la resolució de 14 de febrer de 2019, i acordant la retroacció d'actuacions per a la designació per aquest consorci d'una nova comissió de selecció per als processos CO 32/2017 i CO 33/2017, conformement a les bases de la convocatòria i la repetició dels exercicis.  
  
Atés el que s'estableix en l'article 103.2 de la Llei 29/1998, de 13 de juliol, reguladora de la jurisdicció contenciosa administrativa, que dictamina que: «Les parts estan obligades a complir les sentències en la forma i termes que s'hi consignen».  
Vist que, en data 13 de juliol de 2020, s'ha interposat per la representació processal del Consorci Hospital General Universitari de València, recurs d'apel·lació contra la sentència núm. 305/220, de 25 de juny de 2020, dictada pel jutjat contenciós administratiu núm. 10 de València, recaiguda en el procediment abreujat 225/19.  
  
Atés el que s'estableix en l'article 83.1 de la Llei 29/1998, de 13 de juliol, reguladora de la jurisdicció contenciosa administrativa, que dictamina que el recurs d'apel·lació contra la sentència dictada pel jutge a quo és admissible a ambdós efectes, és a dir, produeix tant l'efecte devolutiu davant un òrgan jurisdiccional diferent i superior, com el suspensiu dels efectes de l'execució de la resolució judicial apel·lada, objecte d'impugnació.  
Per tot això i en virtut de les facultats conferides en l'apartat tercer de l'Acord del Consell de Govern i del president del Consell, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, en data 12.12.2003, DOGV 4668, de 13 de gener de 2004, resolc:   
  
Primer  
Suspendre la tramitació del procediment selectiu CO 32/2017, pel qual es convoquen tres places de tècnic/a superior no assistencial, grup A/subgrup A1, corresponent a l'oferta d'ocupació pública 2017, del Consorci Hospital General Universitari de València, fins que la sala contenciosa administrativa del Tribunal Superior de Justícia de la Comunitat Valenciana resolga el recurs d'apel·lació interposat pel Consorci contra la sentència núm. 305/220, de data 25 de juny de 2020, dictada pel jutjat contenciós administratiu núm. 10 de València, recaiguda en el procediment abreujat 225/19.  
  
  
Segon  
Publiqueu la present resolució de conformitat amb el que s'estableix en l'article 45.1.b de la Llei 39/2015, 1 d'octubre, de procediment administratiu comú de les administracions públiques.  
  
De conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, contra la present resolució les persones interessades podran interposar recurs d'alçada davant la Presidència del Consorci, en el termini d'un mes a comptar des de l'endemà de la publicació d'aquest acte, sense perjudici de la utilització de qualsevol altre recurs que estimen convenient.  
  
València, 28 de juliol de 2020.- El director de Recursos Humans: Gonzalo Delgado González.